John Hattie

John Allan Clinton Hattie (født 1950) er en newzealandsk utdanningsforsker. Han er professor i pedagogikk ved University of Melbourne i Australia. 

Hattie tok lærerutdanning på New Zealand tidlig på 1970-tallet og doktorgrad fra Universitetet i Toronto fra 1981. Han har særlig forsket på og undervist om testing, måling, psykometri og statistiske metoder i utdanningsvitenskap. Før han i 2011 ble instituttleder i Melbourne, var han pedagogikkprofessor ved Universitetet i Auckland i New Zealand.

Hattie er mest kjent sin forskning hva som har størst effekt på elevenes læring. I 2009 publiserte han boka Visible learning basert på 15 års arbeid hvor han sammenfattet 800 metastudier av hvilke tiltak som fremmet læring. I undersøkelsen gjorde han 138 forskjellige tiltak sammenlignbare ved å bruke statistisk effektstørrelse som felles målestokk slik at tiltakene kunne rangeres fra de mest til minst effektive.forskning.no - Bedre lærere avgjørende 22. 01.2009bt.no Undervisningens hellige gral 16.02.2009  
En av Hatties funn var at fordi nesten alle tiltak det hadde vært forsket på rapporterte om en positiv effekt  (nærmere 95%), var det bare de tiltak som hadde større effekt enn gjennomsnittet som var pedagogisk interessante.«Visible Learning» Ny giv for norsk skole? anmeldelse av Svein Sjøberg, Utdanning 14.12.2012

Noen aspekter ved Hatties bruk av statistiske metoder er blitt kritisert.Topphol, Arne Kåre. 2011. Kan vi stole på statistikkbruken i utdanningsforskinga? Norsk pedagogisk tidsskrift 06 / 2011.Brevveksling mellom John Hattie og medlemmer av lektorprogrammenes programutvalg på pedagogisk fakultet i Universitetet i Oslo (på engelsk)  , Svar fra Topphol (på engelsk) 

 Bibliografi 
 Synlig læring: et sammendrag av mer enn 800 metaanalyser av skoleprestasjoner Cappelen Damm, 2013 ISBN 978-82-02-41517-4 (originaltittel: Visible learning synthesis of over 800 meta-analyses relating to achievement, 2009)
 Synlig læring for lærere: maksimal effekt på læring Cappelen Damm, 2013 ISBN 978-82-02-41518-1 (originaltittel: Visible learning for teachers, 2011) 
 Synlig læring: hvordan vi lærer, skrevet sammen med Gregory Yates. Tilrettelagt for norske forhold av Terje Ogden Cappelen Damm 2014 ISBN 978-82-02-44307-8 (originaltittel: Visible learning and the science of how we learn, 2014)
 Intelligence and Intelligence Testing sammen med Richard B Fletcher, Routledge 2011 ISBN 0415600928

 Referanser 

 Eksterne lenker 
 visible-learning.org

Kategori:Professorer
Kategori:Newzealendere